RSG Nuus & Aktualiteit · SABC News and Current Affairs - iono.fm
RSG Nuus & Aktualiteit
SABC NEWS AND CURRENT AFFAIRS | Podcast , ±5 min episodes every 22 hours	|
Die span van RSG Nuus & Aktualiteit hou jou op hoogte van die jongste plaaslike en internasionale nuusgebeure. Nuus word heeldag, elke dag in Afrikaans net op RSG uitgesaai. Luister na ons aktualiteitsprogram Monitor weeksoggende tussen 06:00 en 8:00 en Spektrum in die middae tussen 13:00 en 14:00. Op Saterdae kan jy tussen 12:00 en 13:00 na Naweekaktueel luister. En Sondae om 20:00 is Kommentaar aan die beurt. Op dié program praat die aktualiteitspan met redakteurs en kommentators oor die vernaamste nuusgebeure van die afgelope week.
RSG — Wanneer hedendaagse kliënte finansiële instellings evalueer, vergelyk hulle nie meer verskillende banke nie, hulle vergelyk ervarings. Alles in hul lewe as verbruikers is beter as ooit, die inligting is onmiddelik beskikbaar en hulle slim digitale dienste wat hulle daagliks gebruik word deur hul slimfoon afgelewer. Die bespreking van 'n vlug, die beplanning van 'n vakansie, inkopies aanlyn - dit is alles maklik, vinnig en naatloos. Maar wat is die toekoms van banke, met al die nuwe digitale banke wat uitskiet en sekere dienste byna gratis dienste lewer? Vanoggend praat ons met die hoof- ekonoom van die Efficient Group, Dawie Roodt....
RSG — Tanzanië het die gebruik van plastieksakke vanaf 1 Junie verban. Die land het ook reisigers gewaarsku dat plastieksakke nie vanaf 1 Junie die land binnegelaat sal word nie. Wêreldwyd het plastiekproduksie die afgelope 50 jaar van 15 miljoen ton tot 348 miljoen ton gestyg. Daar word geskat dat 13 000 stukkies plastiekrommel in elke vierkante kilometer van die see gevind kan word. Suid-Afrikaners is ook skuldig, en gebruik byna 'n 140 kilogram plastiek per persoon per jaar, waarvan net minder as die helfte herwin word, sê 'n Navorsings-professor verbonde aan die Universiteit van Noordwes, Henk Bouwman...
RSG — Die Antarktiese yslaag is ONSTABIEL, volgens Britse en NOORSE wetenskaplikes wat 25 jaar se satteliet data bestudeer het. Die gevolge hiervan kan KATASTROFIES wees vir die mensdom. By my in die ateljee vanoggend is die klimatoloog, professor Francois Engelbrecht van WITS universiteit om daaroor te praat:
RSG — 'n Onlangse studie toon dat groot dele van Mosambiek se flora gestroop word, en dit lei weer tot meer rampspoedige oorstromings. 'n Omgewingskundige van die Noordwes Universiteit, Prof Juaneè Cilliers, sê bome en plante help om erosie te voorkom, en om oorstromings te beperk. Sy sê ontbossing veroorsaak dat die afvloei van reenwater versnel...
RSG — Vergeet van die gevare van kanker. Teen 2050, sal antibiotika weerstandigheid meer mense doodmaak as enige kankersel. Boonop is daar sedert die tagtiger jare geen nuwe klasse van anti-biotika ontwikkel nie. Die goeie nuus is egter dat n chemiese ingenieur, dr SOPHIE COX van die Universiteit van BIRMINGHAM en haar kollega professor Laura Piddock tans navorsing doen oor die ontwikkeling van n steriele soort heuning wat as n antibiotika gebruik kan word. Vir SY indrukke daaroor, praat ons nou met professor Erik Strauss, n chemiese bioloog aan die Universiteit van STELLENBOSCH:
*******Die konsep van heuning as natuurlike antibiotika is nie nuut nie. Ek sien dat wetenskaplikes verbonde aan die Universiteit van LUUND in Swede reeds in 2014 navorsing hieroor gedoen het.......wat is nuut omtrent die Britte se navorsing?
RSG — 'n Rolprent oor 'n Indiese meisie wat haar drome vir banderplankry volg, "Deep End", is net die jongste van 'n reeks flieks wat die Indiese kultuur in Durban uitbeeld. "Deep End" se regisseur, Eubelus Timothy, beskryf dit as 'n nuwe plaaslike kulturele beweging, soortgelyk aan dit wat voorheen onder Afrikaanse rolprente plaasgevind het. Anna-Marie Jansen van Vuuren berig.
RSG — Suid-Afrika het nou sy eie waarskuwingstelsel om jou oor uiterste weerpatrone of omstandighede in te lig. Die Suid-Afrikaanse Weerdiens het dit saam met die Nasionale Rampbestuursentrum ontwikkel. 'n Senior weervoorspeller by die Suid-Afrikaanse Weerdiens, Jacqueline Riet, het aan Hendrik Martin gese^ die nuwe stelsel is gemik op die waarskynlike impak wat weer op mense se lewens kan he^.
RSG — Die wetenskap kan 'n uiters belangrike rol speel om mense in kusgebiede te help om beter voor te berei op orkane en siklone. Trouens, Idai, wat soveel verwoesting in Mosambiek gesaai het, is drie dae voor die tyd al voorspel, danksy gesofistikeerde weerstelsels. Izak du Plessis het met prof Francois Engelbrecht hieroor gepraat.
RSG — 'n Opspraakwekkende nuwe boek wat die onderduimshede van Ace Magashule blootlê is op die winkelrakke beskikbaar. Izak du Plessis het met die skrywer van die boek Gangster State: Unraveling Ace Magashule's Web of Capture, Pieter-Louis Myburgh, gepraat.
RSG — Agri SA het Vrydag met 'n Amerikaanse afvaardiging in Pretoria ontmoet, om grondonteiening te bespreek. Agri SA wil hê dat die Trump-administrasie druk op die ANC-regering plaas, om nie produktiewe landbougrond by boere af te vat nie. Dit volg op die ANC in die Noord-Kaap se skok-aankondiging vroeër, dat die party 'n lys saamgetel het om 30 produktiewe plase in die provinsie sonder vergoeding te gryp. Die lys is egter die volgende dag herroep. Omri van Zyl, die uitvoerende hoof van Agri SA, brei uit...
RSG — Inwoners van Nieu- Seeland, en veral Christchurch, het gister hulde gebring aan die 50 slagoffers van die massamoord Vrydag in 2 moskees. Professor Douglas Pratt van die Universiteit van Auckland, spesialiseer in Islamo-fobie, en ekstremisme in al sy vorms insluitend terreur en ons skakel nou regstreeks oor na hom in Nieu-Seeland..
RSG — Hoewel daar sedert Desember miljoene rand se perlemoen in die Wes-Kaap gekonfiskeer is tydens vyf klopjagte, gaan stropery onerverpoos voort. Die vraag is groot, en die sindikate moet voorsien. Inwoners aan verskeie kusdorpies, het aan Monitor gesê hulle is raadop, en word boonop geïntimideer deur stropers wat toenemend gemaklik raak op die land se strande. In een van die dorpies het Hendrik Smith*, wat betrokke is by verskeie pogings teen perlemoenstropery, ons 'n kykie gegee na hoe dit op sy dorp werk. Hy het Marlinee Fouche geneem na een van die plekke waar die stropers die see binnegaan.
13 May SAFM 2PM
14 May SAFM 8PM NEWS BULLETIN
19 May SAFM 7PM NEWS BULLETIN
12 May SAFM NEWS 13h00 12/05/2019
14 May #PODCAST: Social media backlash after video of elderly Chatsworth woman humiliated goes viral
23 May Eymael is arrogant and partly responsible for destabalising relegated FS Stars - Komphela
17 May #PODCAST: Capitalist Party of South Africa (ZACP) explain what contributed to the party's overnight success
13 May #PODCAST: EFF in KZN says they will now educate racist Whites and Indian origin people to build a happy country
22 May SAFM 7PM NEWS BULLETIN
16 May SAFM 8PM NEWS BULLETIN
15 May SAFM 7AM NEWS BULLETIN